stanford-oval/wikipedia huggingface dataset:
ארנסט גרינפלד

| --- | --- |

 לידה:  21 בנובמבר 1893 וינה, האימפריה האוסטרו-הונגרית 
 פטירה:  3 באפריל 1962 (בגיל 68) וינה, אוסטריה 
 הדרגה הגבוהה ביותר:  רב-אמן בשנת 1950
 מד כושר מרבי:  2715 (1924)
 מקצוע נוסף:  סופר שחמט
 מדינה:  אוסטריה
 
ארנסט גרינפלד בגרמנית: Ernst Franz Grünfeld ‏; 21 בנובמבר 1893, וינה – 3 באפריל 1962), שחמטאי אוסטרי וסופר שחמט שהתמחה בתיאורית הפתיחות. לאחר מלחמת העולם הראשונה היה בין טובי השחמטאים בעולם. זכה באליפות גרמניה בשנת 1923 ובדרגת רב-אמן בשנת 1950.
על ילדותו של גרינפלד, שאיבד רגל כילד, השפיע העוני בו חיה משפחתו. שינוי חל לאחר שגילה את השחמט, למדו בצורה נמרצת ובמהירות קנה מוניטין כשחקן מוכשר במועדון השחמט המקומי.
מלחמת העולם הראשונה מנעה מגרינפלד לשחק עם צמרת השחמט כיוון שמעט מאוד תחרויות התקיימו בתקופה סוערת זו. גרינפלד שיחק שחמט בהתכתבות והשקיע את מרבית זמנו הפנוי בניתוח הסתעפויות פתיחה. הוא הקים לעצמו ספריה של חומר שחמטאי אותה המשיך לבנות בדירתו הקטנה עד למותו בגיל 68.
בשנות ה-20' של המאה ה-20' נחשב גרינפלד כמומחה לפתיחות והצלחה בתחרויות לא אחרה לבוא. הוא חלק מקום הראשון בתחרות וינה בשנת 1920 עם סבלי גריגורייביץ' טרטקובר, ניצח בתחרות מרגייט בשנת 1923, ניצח בתחרות מרנו בשנת 1924, חלק מקום ראשון בתחרות בודפשט עם מריו מונטיצ'לי, ניצח בתחרות וינה בשנת 1927 וחלק מקום ראשון בתחרות וינה בשנת 1928 (עם שנדור טאקאץ' ובתחרות וינה בשנת 1933 עם הנס מולר. בתחרות אוסטרבה בשנת 1933 זכה במקום הראשון.
בשנת 1923 ניצח בתחרות ה-23 של הקונגרס הגרמני, שהתקיימה בפרנקפורט.
הגנת גרינפלד

במהלך תחרות באד פיסטיאן 1922 הציג גרינפלד את התרומה החשובה ביותר שלו לתיאורית הפתיחות - הגנת גרינפלד. הוא נקט בפתיחה זו מול פרידריך זמיש בסיבוב השביעי; המשחק הסתיים בתיקו לאחר 22 מסעים. מאוחר יותר באותה שנה השתמש בפתיחה בהצלחה מול אלכסנדר אלכין בתחרות וינה. עם זאת, גרינפלד לא השתמש בפתיחה לעיתים קרובות.
השתתפות באולימפיאדות

גרינפלד שיחק בנבחרתה האולימפית של אוסטריה בארבע אולימפיאדות רשמיות:
באולימפיאדת השחמט 1927, האולימפיאדה הראשונה שהתקיימה בלונדון, בלוח הראשון השיג תוצאה של +6 -0 =7 (+ ניצחונות – הפסדים = תוצאות תיקו), בין היתר ניצח את מקס אויבה, עמוס פוקורני והיינריך וגנר.
באולימפיאדת השחמט 1931, האולימפיאדה הרביעית שהתקיימה בפראג, בלוח הראשון השיג תוצאה של +5 -2 =8
באולימפיאדת השחמט 1933, האולימפיאדה החמישית שהתקיימה בפולקסטון, בלוח הראשון השיג תוצאה של +2 -1 =9
באולימפיאדת השחמט 1935, האולימפיאדה השישית שהתקיימה בורשה, בלוח הראשון השיג תוצאה של +3 -3 =12.
מלחמת העולם השנייה ואחריה

בחודש מאי 1943 סיים גרינפלד במקום השני בתחרות פוזן (ניצח: פאול קרס), וניצח בתחרות וינה בדצמבר 1943.
לאחר המלחמה חלק את המקום 3–4 בתחרות וינה 1951 (תחרות לזכרו של קרל שלכטר, ניצח: משה צ'רניאק). גרינפלד קיבל דרגת רב אמן בשנת 1950. לקראת סוף שנות ה-50' מיעט לשחק והתרכז בספריית השחמט הענפה שמילאה את כל חדר המגורים בדירתו, בה חיו גם אשתו ובתו.
הוא מת מעודף משקל באפריל 1962.
סגנון משחקו

גרינפלד בנה את סגנונו על פי משחקיו של עקיבא רובינשטיין ופתח אך ורק ברגלי המלכה 1. ד4, בטענה שהוא לא עושה שגיאות במסעי הפתיחה. סגנונו שנמנע מהסתעפויות מסובכות ביחד עם נטייתו לסיים בתיקו את משחקיו לא היה מספיק טוב כדי להטריד את טובי השחמטאים בעולם. גרינפלד ייזכר בעיקר בשל יכולותיו ההגנתיות ויכולתו המעולה בשלב הפתיחה.
כתביו

גרינפלד כתב מאמרים רבים לבטאוני שחמט בכל רחבי אירופה. עוד לפני שמלאו לו 20 כתב מאמרים על הפתיחה הספרדית לביטאון המקומי בווינה, Wiener Schachzeitung, ובמהלך 40 השנים הבאות הוא כתב מאמרים רבים על תיאורית הפתיחות שהתפרסמו בעיקר בגרמניה, בבלגיה ובברית המועצות. גרינפלד התלוצץ כי הוא מעדיף לכתוב לשוק הבולגרי, משום ששם קיבל את התשלום במזון, ולא בכסף.
גרינפלד פרסם מספר ספרים שנמכרו היטב וכן תרם לספר התחרות של טפליצ'ה בשנת 1922. כמו כן כתב ספר על גמביט המלכה הנדחה (1924) וספר כללי על הפתיחות בשנת 1953.
משחקים מוסברים (באנגלית) > 1923

ארנסט גרינפלד מול אלכסנדר אלכין, 29.4.1923, Alekhine the Executioner - The Famous Bishop Check!
הערות שוליים

↑  ויקיספר,
↑
↑
↑
↑
↑
↑  Erich Eliskases vs Ernst Gruenfeld (1933), www.chessgames.com
| --- | --- |
בקרת זהויות :  GND: 119307898  ISNI: 0000 0000 5536 3731  LCCN: no94033346  NKC: mzk2002102880  NTA: 124682596  VIAF: 3277797   WorldCat (עם VIAF): 3277797
באטמן: דם רע

| --- | --- |

כרזת הסרט
 מבוסס על:  דמויות מאת DC קומיקס
 בימוי:  ג'יי אוליבה 
 הופק בידי:  ג'יימס טאקר
 תסריט:  ג'יימס דמאטיס 
 עריכה:  כריסטופר ד. לוזינסקי
 מדבבים:  איבון סטרהובסקי  סטיוארט אלן  שון מאהר
 מוזיקה:  פרדריק וידמן 
 מדינה:  ארצות הברית ארצות הברית
 חברת הפקה:  האחים וורנר אנימציות
 חברה מפיצה:  האחים וורנר
 שיטת הפצה:  וידאו על פי דרישה, direct-to-video 
 הקרנת בכורה:  20 בינואר 2016 (דיגיטלית)  2 בפברואר 2016 (פיזית)
 משך הקרנה:  72 דק' 
 שפת הסרט:  אנגלית 
 סוגה:  גיבורי על
 סרט קודם:  באטמן נגד רובין
 סרט הבא:  באטמן: האש 
 סרטים בסדרה:  הבן של באטמן
 אתר רשמי
 דף הסרט ב־IMDb
 
באטמן: דם רע (באנגלית: Batman: Bad Blood) הוא סרט גיבורי על מונפש אמריקאי משנת 2016, המבוסס על הקומיקס באטמן מבית DC קומיקס.
הסרט אומנם אינו עיבוד של סיפור כלשהו מהקומיקס, אך הוא מבוסס חלקית על עלילת הלוויתן מאת גרנט מוריסון.
עלילה

באטוומן נאבקת בכנופיית פושעים בגות'האם סיטי ביניהם פיירפלי, המחשמל (אנ') ועוד, באטמן מגיע ונאבק במי שלכאורה מנהיג את הכנופיה אשר נקרא הרטיק, הרטיק מפוצץ חומר נפץ אשר מותקן במקום, באטמן מעיף את באטוומן אל מקום בטוח ולכאורה נהרג בפיצוץ.
שבועיים אחרי אלפרד פניוורת' המודאג שולח אות מצוקה לנייטווינג, דמיאן ויין צופה אף הוא בידיעה על היעלמותו של באטמן וחוזר לגות'אם סיטי. קתרין קיין נפגשת עם אביה ג'ייקוב ומסבירה לו שהיא מרגישה אשמה במות הבאטמן, בעברה היא עברה טראומה כאשר נחטפה עם אמה ואחותה עבור כופר, ובחילוץ נהרגו הן בעוד היא שרדה, לאחר שניצלה על ידי באטמן משוד החליטה שלעולם לא תצטרך להינצל שוב ונהייתה לבאטוומן.
בזמן שהיא מדברת עם אביה מבחינה בבאטמוביל העוברת ברחוב ועוקבת אחריה ורואה את באטמן ורובין, היא מסיקה לפי החליפה הישנה שזהו נייטווינג ומספרת לו את מה שראתה אך אומרת שלדעתה באטמן לא נהרג. באותו זמן הרטיק כופה על לושיוס פוקס לפתוח עבורו את הכספת בתעשיות ויין על ידי איום על בנו, נייטווינג ורובין מגיעים לשם ובקרב הרטיק הורג את המחשמל כאשר הוא מנסה להרוג את רובין, ועוזב עם השאר.
באותו לילה כאשר רובין נכנס למערת העטלף הוא נחטף על ידי הרטיק לבסיס בו נמצא גם אביו ברוס, הוא מתגלה כשיבוט של דמיאן ויין ומסביר שברצונו לקחת לו את רגשותיו כדי שירגיש כמותו, טליה אל גול אמו של דמיאן מתגלת כאחראית על המזימה, טליה כועסת שבנה הובא והורגת את הרטיק כשהיא מסבירה שעקב רצונו לרגשות הוא שיבוט פגום. נייטווינג ובאטוומן מגיעים למקום באמצעות אות GPS שהותקן בחליפתו של רובין ונאבקים בשומרים בסיוע לוק פוקס בעל חליפת באטווינג שמגיע למקום. הם מחלצים את באטמן ורובין מן הבסיס הקורס בעוד טליה ואנשיה נמלטים, וחוזרים לגות'אם.
כעבור שבוע ברוס ויין המאושש מגיע לפסגה של תעשיות ויין בעוד נייטווינג מנסה לאתר מידע על תוכניות ההמשך של טליה וליגת הצללים שלה, כאשר לוק חושף את התוכנית שהיא לבצע שליטה מוחית על מנהיגי העולם שכולם נמצאים בפסגה, הם מבינים שברוס ויין נשלט בידי טליה ויוצאים לפסגה על מנת לעצור את המזימה, לאחר קרב קשה שבו נהרגים כל הנבלים של טליה, באטמן משתחרר משליטתה והיא נמלטת אך נבגדת על ידי אחת מצוותה ומתרסקת.
לקראת הסיום, נראה ברוס תומך בדמיאן על מות אמו, סצנת הסיום של הסרט מראה את משפחת העטלף כולל באטגירל ברחובות גות'אהם.
צוות מדבבים

ג'ייסון או'מרה - ברוס ויין/באטמן
איבון סטרהובסקי - קתרין קיין/באטוומן
סטיוארט אלן - דמיאן ויין/רובין
שון מאהר - דיק גרייסון/נייטווינג
מורנה בקרין - טליה-אל-גול
גאיוס צ'ארלס - לוק פוקס/באטווינג
רובין אטקין דאונס - ג'רוויס טץ'/הכובען המטורף
ביקורות

הסרט זכה לביקורות חיובית ודירוגו הממוצע הוא 7.6/10, באתר Rotten Tomatoes קיבל 100% בהתבסס על 5 ביקורות.
הסרט הרוויח 4,459,728 דולרים.
הערות שוליים

↑  (Batman: Bad Blood (2016
↑  "Batman: Bad Blood The Numbers listing"
אריק פנינג

אריק קנת' פנינג (באנגלית: Eric Kenneth Fanning; נולד ב-2 ביולי 1968) הוא פוליטיקאי ואיש עסקים אמריקאי, שכיום משמש כנשיא וכמנהל הכללי של "איגוד תעשיות החלל" (Aerospace Industries Association). ממאי 2016 ועד ינואר 2017 הוא כיהן כמזכיר הצבא של ארצות הברית. קודם לכן הוא כיהן כמזכיר חיל האוויר בפועל. פנינג הוא ההומוסקסואל המוצהר הראשון שעמד בראש כל אחת מזרועות הכוחות המזוינים של ארצות הברית.
את רוב 25 השנים שקדמו לכהונתו בתפקידים אלו בילה פנינג בשירות הממשלתי. לפני שהצטרף למחלקת ההגנה הוא עבד כחבר צוות ויועץ בקונגרס.
ראשית חייו

אריק פנינג נודל וגדל בקלמאזו, מישיגן. ב-1986 הוא למד בבית הספר קנברוק שבמישיגן ובבית הספר התיכון שבסנטרוויל, אוהיו, אותו הוא סיים ב-1986. בשנת 1990 הוא סיים תואר בוגר אוניברסיטה בהיסטוריה בדארטמות' קולג'. העניין שלו בממשל ופוליטיקה החל כאשר השתתף בפריימריז בניו המפשייר ב-1988.
קריירה

ב-שנות ה-90 היה פנינג חבר בצוות ועדת הכוחות המזוינים של בית הנבחרים, ובהמשך עוזר מיוחד בלשכת מזכיר ההגנה. מאוחר יותר הוא שימש כמנהל לעניינים פוליטיים בבית הלבן.
הוא גם עבד ב"מנהלי עסקים לביטחון לאומי", צוות חשיבה שבסיסו בוושינגטון די. סי. וכן ב"רובינסון, לרר ומונטגומרי", חברה לתקשורת אסטרטגית מניו יורק.
פנינג שימש כסגנו של תת-מזכיר הצי וכקצין ניהול בכיר במחלקת הצי החל מיולי 2009. הוא גם היה סגן מנהל הוועדה למניעת נשק להשמדה המונית מארגוני טרור.
ב-1 באוגוסט 2012 מינה הנשיא ברק אובמה את פנינג כתת-מזכיר חיל האוויר, וב-8 באפריל 2013 אושר מינויו על ידי הסנאט. ב-21 ביוני 2013, עם התפטרותו של מייקל דונלי מתפקידו כמזכיר חיל האוויר, מונה פנינג כמזכיר בפועל במקומו. הוא כיהן בתפקיד זה עד -20 בדצמבר אותה שנה.
קריירה > מזכיר הצבא

במרץ 2015 מונה פנינג כעוזר מיוחד למזכיר ההגנה ולסגנו. ב-30 ביוני אותה שנה מינה אותו הנשיא אובמה כתת-מזכיר הצבא בפועל. ב-3 בנובמבר אותה  שנה הודיע הנשיא אובמה על החלטתו למנות את פנינג כמזכיר הצבא. בשלב זה, טרם אישור הסנאט, שימש פנינג בתפקיד זה כמזכיר בפועל, וב-11 בינואר 2016 הוא פרש זמנית מתפקידו והוחלף בפטריק ג'. מרפי, כדי שיוכל להתרכז במערכה לאישור מינויו הקבוע. השימוע של פנינג בוועדת הכוחות המזוינים של הסנאט של ארצות הברית התקיים ב-21 בינואר, והוועדה אישרה את מינויו ב-10 במרץ, אף על פי שהסנאטור פט רוברטס ביקש להשעות את המינוי וציטט הערות שהיו לנשיא אובמה  בנוגע לסגירת מתקן הכליאה במפרץ גואנטנמו. הסנאטורים ג'ון מקיין, יושב ראש הוועדה, ורוברטס, התעמתו בנוגע למינוי בסוף אפריל. מקיין אמר: "מה שאנחנו עושים כאן זה לומר למועמד, שהוא מוכשר מכל בחינה וראוי בהחלט לתפקיד, שהוא לא יכול למלא את תפקידו במשרה בכירה זו בשל סיבות שלא קשורות אליו. זוהי לא הדרך הראויה לעשות שימוש בסמכות שלנו כסנאט".
ב-17 במאי הודיע רוברטס לסנאט שהוא קיבל בטוחות מספיקות מהפנטגון בנוגע לגואנטנמו ואמר: "העניין שלי מעולם לא היה עם דמותו של מר פנינג, אומץ הלב שלו, או יכולותיו. הוא יהיה מנהיג מצוין". באותו יום אישר הסנאט את מינויו של פנינג כמזכיר הצבא בהצבעה פה אחד. כך היה פנינג למזכיר הצבא ה-22 של ארצות הברית, שהוא הזרוע הגדולה ביותר של הכוחות המזוינים, וההומוסקסואל המוצהר הראשון שעמד בראש אחד מהזרועות.
ב-20 בינואר 2017, עם סיום נשיאותו של אובמה, סיים פנינג את כהונתו כמזכיר הצבא.
השקפותיו הלהט"ביות

בין השנים 2004–2007 היה פנינג חבר ב"קרן הניצחון של הלהט"בים". הוא בעד אימוץ מדיניות של הכוחות המזוינים לאיסור הפליה על בסיס נטייה מינית. הוא אמר: "אישית הייתי מעדיף  לראות את הדברים הללו כחוק כתוב". הוא הביע את העדפתו למיסודה של מדיניות כזאת על ידי מחלקת ההגנה ולא על ידי הנשיא: "דעתי בנוגע לממשל הוא שעליך תמיד לעשות שימוש במשאבים הללו שזמינים עבורך בתחילה לפני שאתה מגיע לשלב הבא, כך שאני סבור שיש מספר צעדים שעלינו לנקוט בתוך הבניין הזה עבור מחלקת ההגנה". פנינג גם תומך במתן האפשרות באופן גלוי לטרנסג'נדר לשרת בכוחות המזוינים.
ביולי 2016 שימש פנינג כמרשל הגדול של מצעד הגאווה של סן דייגו.
ב-2017 בחר "איגוד תעשיות החלל" כנשיא וכמנהל הכללי הבא שלה במקומו של לוטננט גנרל בדימוס דייוויד מלצ'ר. ב-1 בינואר 2018 הוא החל לכהן בתפקיד זה.
חיים אישיים

ב-19 בדצמבר 2018 נישאו פנינג ומנתח התקציב של הגלריה הלאומית לאמנות, בן מסרי-כהן, בטקס שקיים הסנאטור קורי בוקר. כמה ימים לאחר מכן, בערב ראש השנה, הם חגגו את נישואיהם.
הערות שוליים

1 2  מתוך אתר האיגוד
↑  "President Obama Announces More Key Administration Posts". White House. August 1, 2012.
↑  Johnson, Chris (April 19, 2013). "Senate confirms gay official as Air Force under secretary". Washington Blade.
↑  "Acting Secretary of the Air Force Eric Fanning sworn in". Stars & Stripes. June 21, 2013.
↑  "Biography of Acting Secretary of the Army". U.S. Department of Defense. Archived from the original on December 22, 2015.
↑  "Army Secretary Nominee Vows to Reverse Troop Cuts". Stars and Stripes. January 21, 2016.
↑  Gould, Joe (March 10, 2016). "SASC Advances Fanning as Army Secretary". Defense News.
↑  Johnson, Chris (March 10, 2016). "Senate panel approves 1st openly gay military service leader". Washington Blade.
↑  Riley, John (May 3, 2016). "Senators McCain and Roberts clash over Eric Fanning's stalled nomination". MetroWeekly.
↑  Shane III, Leo (April 29, 2016). "McCain blasts senator for blocking Army secretary confirmation". Military Times.
↑  Koren, Marina (May 18, 2016). "The First Openly Gay Army Secretary in U.S. History". The Atlantic.
↑  "U.S. Senate backs Fanning as Army secretary". Reuters. May 17, 2016.
↑  Tan, Michelle (September 18, 2015). "President nominates first openly gay Army secretary". Army Times.
↑  Johnson, Chris (May 31, 2013). "Soaring at the Air Force". Washington Blade.
↑  Army Secretary Fanning Headlines Gay Parade, christianfighterpilot.com, 19 July 2016
↑  Colonna, Natalie (March 20, 2019). "Power Couples: Eric Fanning and Ben Masri-Cohen's New Year's Eve Wedding". Washingtonian.
| --- | --- |
בקרת זהויות :  LCCN: no2014074993  VIAF: 308769126   WorldCat (עם VIAF): 308769126
בוורלי ויטפילד

בוורלי ג'וי ויטפילד (באנגלית: Beverley Joy Whitfield; ‏15 ביוני 1954 – 20 באוגוסט 1996) הייתה שחיינית אוסטרלית, אלופה אולימפית במשחה ל-200 מטר חזה.
ביוגרפיה

ויטפילד נולדה בוולונגונג שבניו סאות' ויילס. היא התאמנה בהדרכתם של טרי גת'רקול ודון טלבוט, שאימן מספר אלופים אולימפיים ושיאני עולם (ג'ון קונרדס ואחותו אילזה קונרדס, יאן אובריאן, קווין ברי, בוב וינדל, בראד קופר וגייל ניל).
במשחקי חבר העמים הבריטי שנערכו באדינבורו, סקוטלנד בשנת 1970 זכתה ויטפילד ב-3 מדליות זהב, במשחה ל-100 מטר חזה (1:17.40 דקות), במשחה ל-200 מטר חזה (2:44.12 דקות) ובמשחה שליחות 4x100 מטר מעורב (4:30.66 דקות) .
ביוגרפיה > אלופה אולימפית

באולימפיאדת מינכן (1972) זכתה ויטפילד בשתי מדליות, זהב וארד. מדליית זהב במשחה ל-200 מטר חזה בשיא אולימפי חדש של 2:41.05 דקות, לפני דנה סקונפילד מארצות הברית (2:42.05 דקות) וגלינה פרוזומנשיקובה מברית המועצות (2:42.36 דקות) ומדליית ארד במשחה ל-100 מטר חזה בתוצאה של 1:15.73 דקות, אחרי קתרין קאר מארצות הברית שקבעה שיא עולם חדש של 1:13.58 דקות וגלינה פרוזומנשחיקובה (1:14.99 דקות). נוסף לכך, היא סיימה במקום תשיעי במשחה שליחות 4x100 מטר מעורב בתוצאה של 4:33.96 דקות.
באליפות העולם הראשונה בשחייה שנערכה בבלגרד, לשעבר יוגוסלביה בשנת 1973 השתתפה ויטפילד, אך לא זכתה במדליה.
במשחקי חבר העמים הבריטי שנערכו בקרייסטצ'רץ', ניו זילנד בשנת 1974 זכתה ויטפילד בשתי מדליות כסף, במשחה ל-200 מטר חזה (2:43.58 דקות) ובמשחה שליחות 4x100 מטר מעורב (4:30.55 דקות).
בהיותה רק בת 42, ב-20 באוגוסט 1996 נפטרה ויטפילד בפתאומיות, בשלהארבור שבניו סאות' ויילס.
תארים והישגים

בשנת 1995 זכתה ויטפילד להכלל בהיכל התהילה הבינלאומי של השחייה.
ראו גם

מדיה וקבצים בנושא  בוויקישיתוף
הערות שוליים

1 2  בוורלי ויטפילד, באתר ISHOF (באנגלית)
| --- | --- |
בקרת זהויות :  ADB: whitfield-beverley-joy-bev-31608  AWR: AWE2321b  Trove: 708060
אריק בלדסו

| --- | --- |

בלדסו עם הקליפרס בשנת 2022
 לידה:  9 בדצמבר 1989 (בן 34) ברמינגהאם שבאלבמה
 עמדה:  רכז, קלע
 גובה:  1.85
 מספר:  5
 מכללה:  אוניברסיטת קנטקי
 דראפט:  בחירה מספר 18, 2010 אוקלהומה סיטי ת'אנדר
 קבוצות כשחקן
 2010–2013   2013–2017   2017–2020   2020–2021 2021–2022:  לוס אנג'לס קליפרס   פיניקס סאנס   מילווקי באקס   ניו אורלינס פליקנס  לוס אנג'לס קליפרס
 הישגים כשחקן
 חמישיית ההגנה של העונה (2019)   חמישיית ההגנה השנייה של העונה (2020)  חמישיית הרוקיז השנייה של העונה (2011)
אריק בלדסו (באנגלית: Eric Bledsoe; נולד ב-9 בדצמבר 1989) הוא כדורסלן אמריקאי.
קריירה במכללות

בלדסו שיחק באוניברסיטת קנטקי שנה אחת, בה העמיד ממוצעים של 11.3 נקודות למשחק. אף על פי שהוא רכז הוא שיחק את רוב משחקיו בקנטקי כקלע לצד ג'ון וול ודמרקוס קאזינס.
קריירה מקצועית > לוס אנג'לס קליפרס

בלדסו הודיע שהוא מוותר על שלוש שנים הנוספות שלו בקנטקי ונרשם לדראפט 2010. הוא הרשים את הסקאוטים מכיוון שיש לו מהירות, זריזות ושליטה טובה בכדור. הוא נבחר בידי אוקלהומה סיטי ת'אנדר בסיבוב הראשון בבחירה מספר 18 אך הועבר בטרייד ישירות ללוס אנג'לס קליפרס. בעונתו הראשונה הוא פתח ב-25 משחקים ורשם ממוצעים של 6.7 נקודות ו-3.6 אסיסטים למשחק ולפיכך נבחר לחמישיית הרוקיז השנייה של העונה. בעונתו השנייה הוא שיחק רק 11 דקות בממוצע למשחק, פתח רק פעם אחת וממוצעיו ירדו. הוא ירד לקבוצת הבת של הקליפרס, אך בעונתו השלישית חזר לקליפרס, שימש כרכז המחליף לכריס פול ואף השתתף בתחרות ההטבעות.
קריירה מקצועית > פיניקס סאנס

ב-10 ביולי 2013 הועבר בלדסו לפיניקס סאנס בטרייד משולש ששלח את קארון באטלר לפיניקס, את ג'יי. ג'יי. רדיק וג'ארד דאדלי לקליפרס, ושתי בחירות דראפט למילווקי באקס. ב-4 עונותיו בפיניקס פרץ עם ממוצעים של 18.8 נקודות ו-6.0 אסיסטים בממוצע למשחק, אך הקבוצה לא העפילה לשלב הפלייאוף באף אחת מהן.
קריירה מקצועית > מילווקי באקס

בנובמבר 2017, לאחר 3 משחקים בעונת 2017/2018, הועבר בטרייד למילווקי באקס בתמורה לגרג מונרו ושתי בחירות דראפט עתידיות. בעונתו הראשונה במילווקי העפיל עמה לפלייאוף מהמקום השביעי במזרח, והודח מול בוסטון סלטיקס בסיבוב הראשון (3–4). ב-4 במרץ 2019 חתם על הארכת חוזה במילווקי ל-4 עונות נוספות, עבור כ-70 מיליון דולר. בסיום אותה עונה נבחר לחמישיית ההגנה של העונה ב-NBA, לצד חברו לקבוצה יאניס אדטוקומבו, ובעונה העוקבת נבחר לחמישיית ההגנה השנייה של העונה.
קריירה מקצועית > ניו אורלינס פליקנס

ב-24 בנובמבר 2020 נשלח בלדסו לניו אורלינס פליקנס, במסגרת טרייד בין ארבע קבוצות בו הצטרף לקבוצה גם סטיבן אדמס.
קריירה מקצועית > החזרה לקליפרס

באוגוסט 2021 הועבר עם סטיבן אדמס, זאייר ויליאמס ו-2 בחירות דראפט עתידיות בטרייד לממפיס גריזליס, תמורת יונאס ולנצ'יונאס, טריי מרפי ובי. ג'יי. בוסטון.
במהלך החודש הועבר שוב בלדסו בטרייד ללוס אנג'לס קליפרס בתמורה לפטריק בברלי, ראז'ון רונדו ודניאל אוטורו.
קריירה מקצועית > פורטלנד טרייל בלייזרס

ב-4 בפברואר 2022 עבר בלדסו בטרייד לפורטלנד טרייל בלייזרס ביחד עם קיון ג'ונסון, ג'סטיס וינסלו ובחירת דראפט בתמורה לנורמן פאוול ורוברט קובינגטון.
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2010/2011 | ל.א. קליפרס | 81 | 25 | 22.7 | 0.424 | 0.276 | 0.744 | 2.8 | 3.6 | 1.1 | 0.3 | 6.7 |
| 2011/2012 | ל.א. קליפרס | 40 | 1 | 11.6 | 0.389 | 0.200 | 0.636 | 1.6 | 1.7 | 0.8 | 0.4 | 3.3 |
| 2012/2013 | ל.א. קליפרס | 76 | 12 | 20.4 | 0.445 | 0.397 | 0.791 | 3.0 | 3.1 | 1.4 | 0.7 | 8.5 |
| 2013/2014 | פיניקס | 43 | 40 | 32.9 | 0.477 | 0.357 | 0.772 | 4.7 | 5.5 | 1.6 | 0.3 | 17.7 |
| 2014/2015 | פיניקס | 81 | 81 | 34.6 | 0.447 | 0.324 | 0.800 | 5.2 | 6.1 | 1.6 | 0.6 | 17.0 |
| 2015/2016 | פיניקס | 31 | 31 | 34.2 | 0.453 | 0.372 | 0.802 | 4.0 | 6.1 | 2.0 | 0.6 | 20.4 |
| 2016/2017 | פיניקס | 66 | 66 | 33.0 | 0.434 | 0.335 | 0.847 | 4.8 | 6.3 | 1.4 | 0.5 | 21.1 |
| 2017/2018 | פיניקס | 3 | 3 | 27.7 | 0.400 | 0.308 | 0.786 | 2.3 | 3.0 | 1.3 | 0.7 | 15.7 |
| 2017/2018 | מילווקי | 74 | 74 | 31.4 | 0.473 | 0.347 | 0.795 | 3.8 | 5.0 | 2.0 | 0.6 | 17.7 |
| 2018/2019 | מילווקי | 78 | 78 | 29.1 | 0.484 | 0.329 | 0.750 | 4.6 | 5.5 | 1.5 | 0.4 | 15.9 |
| 2019/2020 | מילווקי | 61 | 61 | 27.0 | 0.475 | 0.344 | 0.790 | 4.6 | 5.4 | 0.9 | 0.4 | 14.9 |
| 2020/2021 | ניו אורלינס | 71 | 70 | 29.7 | 0.421 | 0.341 | 0.687 | 3.4 | 3.8 | 0.8 | 0.3 | 12.2 |
| קריירה |  | 702 | 539 | 28.0 | 0.453 | 0.337 | 0.785 | 3.9 | 4.7 | 1.4 | 0.5 | 14.0 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2012 | ל.א. קליפרס | 11 | 0 | 17.2 | 0.587 | 0.429 | 0.625 | 2.4 | 2.1 | 1.2 | 0.4 | 7.9 |
| 2013 | ל.א. קליפרס | 6 | 0 | 16.2 | 0.500 | 0.111 | 0.667 | 2.5 | 3.0 | 0.3 | 0.5 | 6.5 |
| 2018 | מילווקי | 7 | 7 | 32.1 | 0.440 | 0.318 | 0.700 | 3.4 | 3.7 | 1.0 | 0.9 | 13.6 |
| 2019 | מילווקי | 15 | 15 | 28.3 | 0.411 | 0.236 | 0.706 | 3.7 | 4.3 | 1.1 | 0.4 | 13.7 |
| 2020 | מילווקי | 9 | 9 | 29.7 | 0.388 | 0.250 | 0.808 | 4.6 | 5.9 | 1.2 | 0.7 | 11.7 |
| קריירה |  | 48 | 31 | 25.0 | 0.441 | 0.254 | 0.712 | 3.4 | 3.8 | 1.0 | 0.5 | 11.1 |
הערות שוליים

↑  מערכת ONE, ‏הווארד נפגש עם דאלאס, מרטין יחתום במינסוטה, באתר ONE‏, 3 ביולי 2013
↑  מילווקי באקס מצרפת את בלדסו, באתר הקבוצה, 7 בנובמבר 2017
↑  בלדסו מסכם על הארכת חוזה במילווקי, באתר ESPN,‏ 2 במרץ 2019
↑  הפליקנס מצרפים את אדמס ובלדסו, באתר הקבוצה, 24 בנובמבר 2020
בית ספר שדה גולן

| --- | --- |
אין תמונה חופשית
 מידע כללי
 סוג:  בית ספר שדה
 מדינה:  ישראל ישראל
 קואורדינטות:  32°59′15″N 35°41′29″E﻿ / ﻿32.987467°N 35.691399°E﻿ / 32.987467; 35.691399
  (למפת הגליל העליון מוגדלת) בית ספר שדה גולן(למפת הגליל העליון רגילה) בית ספר שדה גולן he
 
בית ספר שדה גולן הוא בית ספר שדה, הממוקם בדרום המועצה המקומית קצרין שברמת הגולן.
בית הספר מכיל כ-34 חדרים. צוות ההדרכה של בית הספר מורכב מ-20 מדריכים (דתיים וחילונים), שחלקם מורות חיילות, מתנדבי שנות שירות ושירות לאומי. המדריכים מעבירים סיורים בעמק יזרעאל, התבור, המירון, אצבע הגליל, עמק החולה ורמת הגולן. בנוסף על כך, בית הספר מפעיל שני חוגים לנוער באזור.
הערות שוליים

↑  בית ספר שדה חרמון - הדרכה, באתר החברה להגנת הטבע
|  בתי ספר שדה בישראל |
| --- | --- | --- |
| בתי ספר שדה של החברה להגנת הטבע | בית ספר שדה חרמון • בית ספר שדה גולן • בית ספר שדה הר מירון • בית ספר שדה אלון התבור • בית ספר שדה אכזיב • בית ספר שדה עפרה (יחידת הדרכה בלבד) • שקמים (יחידת הדרכה בלבד) • בית ספר שדה חצבה • בית ספר שדה הר הנגב • בית ספר שדה עין גדי • בית ספר שדה אילת |  |
| בתי ספר שדה אחרים | בית ספר שדה כרמל • בית ספר שדה כפר עציון  • בית ספר שדה שדה בוקר • בית ספר שדה הר גילה |  |
| --- | --- |
בקרת זהויות :  NLI: 987007303323205171  LCCN: n79116637   WorldCat (עם LCCN): n79-116637
בית ספר שדה אילת

| --- | --- |

בית ספר שדה אילת
 מידע כללי
 סוג:  בית ספר שדה
 מיקום:  אילת
 מדינה:  ישראל ישראל
 קואורדינטות:  29°30′33″N 34°55′14″E﻿ / ﻿29.5091236°N 34.92057°E﻿ / 29.5091236; 34.92057
  מפת מיקום  מפה דינמית   (למפת אילת מוגדלת) הר יהושפט הר צפחות אילות חבל אילות מצרים ירדןבית ספר שדה אילת(למפת אילת רגילה) הר יהושפט הר צפחות א. חבל אילות מצרים ירדןבית ספר שדה אילת  he בית ספר שדה אילתhe בית ספר שדה אילתמפת  __ אילת (in English: Eilat) [‌דרום הנגב‌]מצפון: __ מועצה אזורית חבל אילות (in English: Hevel Eilot Regional Council) ממזרח: עקבה (in English: Trace) מדרום: מפרץ אילת (in English: Gulf of Aqaba) ממערב: חצי אי (in English: Peninsula) סיני (in English: Sinai) tabBackground:;tabBorder:#aaa;defaultTab:0;
 
בית ספר שדה אילת הוא בית ספר שדה הדרומי ביותר בישראל, המצוי באזור הדרומי ביותר של אילת, למרגלות הר צפחות ומול חוף אלמוג, על יד נקודת הסיום של שביל ישראל. בית הספר מציע טיולים מודרכים באזור הרי אילת, ולינה וחדר אוכל כשר למבקרים.
פעילות

בית הספר מוקף במועדוני צלילה ומולו נמצאת שמורת האלמוגים, והוא מציע טיולים, הדרכות וטיולי צלילה ושנירקול בנושא השונית והיצורים החיים בה. בית הספר מציע גם טיולים והדרכות באתרים בהרי אילת כמו הר צפחות, הקניון האדום, עין נטפים ועוד מסלולים באזור, ובערבה, בין השאר בחולות הערבה ובבקעת תמנע. מול בית הספר מצוי גם המצפה התת-ימי.
בית הספר פועל לחינוך ושימור הטבע והמגוון הביולוגי של אילת והסביבה. בהרים שסביבו ניתן למצוא בעלי חיים כגון יעל נובי, דרבן מצוי, חרדון צב הדור, שפני סלע ועוד בעלי חיים.
בית הספר מספק מקום לינה ושהייה למטיילים, ואף מוציא ומארגן מחנות וטיולים בשטח, ומבצעי ניקוי של הרי אילת וחופי אילת.
תצפית מהר צפחות על מפרץ אילת ובית ספר שדה אילת
אריה אבידן-וייס

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  19 באפריל 1928 יאשי, ממלכת רומניה 
 פטירה:  21 במרץ 1997 (בגיל 68) 
 מידע כללי
 מדינה:  ישראל ישראל
 ספורט
 ענף ספורט:  טניס 
 
אריה אבידן-וייס (19 באפריל 1928 - 21 במרץ 1997) היה טניסאי ישראלי, מחלוצי הטניס הישראלי. שמונה פעמים אלוף ישראל בטניס (1948-1947, 1953-1950, 1956-1955) וחבר נבחרת גביע דייוויס של ישראל.
בשנת 1986 זכה אבידן-וייס בעיטור, חבר כבוד של איגוד הטניס בישראל.
ביוגרפיה

אבידן-וייס נולד ביאשי שברומניה ובשנת 1933 עלה עם משפחתו לארץ ישראל.